7. AΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΕΡΓΑΣΙΑΣ Αριθ. 15615/Υ.173 της 19 Νοεμ. /15 Δεκ. 1959  (ΦΕΚ. Β' 439) Όπως αι παρά του Ταμείου Επικουρικής Ασφαλίσεως Προσωπικού Αν. Ελληνικής Εταιρείας Υδάτων καταβαλλόμεναι συντάξεις αυξηθώσιν από 1ης Αυγ. 1959 κατά 7%. Τα μετά την παρούσαν αύξησιν καταβλητέα ποσά δέον όπως μη υπερβαίνωσι ποσοστόν 60% των αποδοχών ας θα ελάμβανεν ο συνταξιούχος αν εξηκολούθη εργαζόμενος. 8. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 39961/Υ. 391 της 1/12 Ιουν. 1961  (ΦΕΚ Β' 186) Αποφασίζομεν: Όπως αι υπό του Ταμείου Επικ. Ασφαλίσεως Προσωπικού Ανων. Ελληνικής Εταιρείας Υδάτων καταβαλλόμεναι συντάξεις αυξηθώσιν από 1ης Ιαν. 1961 κατά 10%. Εις την αύξησιν δεν περιλαμβάνονται τα οικογενειακά και λοιπά επιδόματα. Αι μετά την αύξησιν καταβλητέαι συντάξεις δέον όπως μη υπερβαίνουν ποσοστόν 60% των αποδοχών, τας οποίας θα ελάμβανον οι συνταξιούχοι εάν εξηκολούθουν εργαζόμενοι. 